་པ་ཐོགས་པ་
མང་པོས་སྦྱར་བརླབས་པའི་སྨན་རཀ་གཏོར་མ་རྣམས་ནས་རིམ་པ་བཞིན་བཅུས་ཏེ་ལྷའི་ཞལ་ཐམས་ཅད་དུ་ཕུལ་བས་ལྗགས་རྡོ་རྗེའི་འོད་ཟེར་གྱི་སྦུ་གུས་དྲངས་ཏེ་གསོལ་བས་ཐུགས་རྒྱུད་ཟག་མེད་བདེ་བ་ཆེན་པོས་མཉེས་ཤིང་ཚིམ་པར་བསམ་པ་ནང་ཁྱད།།
པཔར་གྱི་མཆོད་པ་ཡིན་ཞིང་།གཞན་ཡང་མཆོད་པའི་ལྷ་མོ་རྣམས་རང་གི་ཡུམ་ལ་ཐིམ་པ་དང་སྙོམས་པར་ཞུགས་པས་བདེ་ཆེན་དགའ་བཞིས་ཚིམ་པར་བསམ་པ་གསང་བ་རྗེས་ཆགས་ཀྱི་མཆོད་པ།མཆོད་པ་དེ་ཐམས་ཅད་འཁོར་གསུམ་རྣམ་པར

དག་པའི་ཤེས་རབ་ཀྱིས་རྒྱས་འདེབས་པ་ནི་དེ་ཁོ་ན་ཉིད་ཀྱི་མཆོད་པར་འགྱུར་རོ།།དེ་ནས་བསྟོད་པ་ནི།ཐུགས་ཀ་ནས་སྤྲོས་པའི་ལྷ་མོ་རྣམས་ཀྱིས་གྲུགས་སྟོང་སྐྱེ་མེད་ཀྱི་རང་སྒྲས་རྩྭའི་ཡོན་ཏན་གྱི་ཁྱད་པར་ལས་བརྩམས་ཏེ་བསྟོད་པས་ཐུགས་མཉེས་ཤིང་།
གཟི་བྱིན་འབར་བར་བསམ་ལ།གུས་པ་དང་བཅས་པསྟོད་ཚིག་སྙན་པའི་དབྱངས་ཀྱིས་བསྟོད་པར་བྱའོ།།དེ་ནས་བསྐྱེད་རིམ་གྱི་དམིགས་པའི་གཙོ་བོ་ལྷའི་སྣང་ཞེན་ལ་བསླའ་ཚུལ་ནི།ཐ་མལ་གྱི་སྣང་བ་ལྡོག་པའི་དོན་དུ་ལྷའི་རྣམ་པ་སྤྱི་བྱེ་བྲག་ལ་སེམས
འཛིན་པ་དང་།ཐ་མལ་གྱི་ཞེན་པ་ལྡོག་པའི་དོན་དུ་ལྷའི་ང་རྒྱལ་ལ་སེམས་འཛིན་པ་དང་།ལྷར་སྣང་དང་ང་རྒྱལ་དེའང་ཡང་དག་པའི་ཡེ་ཤེས་སུ་འཆར་བའི་དོན་དུ་དཀྱིལ་འཁོར་ཐམས་ཅད་རྫོགས་པའི་སངས་རྒྱས་ཀྱི་ཡེ་ཤེས་སུ་མོས་པའི་དག་པ་དྲན་པ
དང་།སྙོམས་འཇུག་གི་དམིགས་པས་ཞུ་བདེ་དྲངས་ཏེ་བདེ་བའི་ངང་ལས་ལྷའི་གསལ་སྣང་དང་ང་རྒྱལ་གྱི་རྒྱུན་ལྷང་ངེ་བ་དེ་ལ་འཛིན་མེད་སྒྱུ་མ་ལྟ་བུའི་རྩིས་བཏབ་ནས་རྟེན་བརྟེན་པ་ཐམས་ཅད་བདེ་གསལ་སྟོང་པ་ཉིད་ཀྱི་ཡེ་ཤེས་ཆོས་ཀྱི་སྐུའི་རོལ་པར་
འཆར་བའི་ཏིང་ངེ་འཛིན་ལ་ཇི་སྲིད་མི་མྱོའི་བར་བསླབ་པར་བྱའོ།།དེ་ནས་བཟླས་པ་བྱ་བ་ནི།རང་ཡབ་ཀྱི་ཐུགས་ཀར་པདྨ་དམར་པོ་འདའ་མ་བརྒྱད་པ་ཁ་གྱེན་དུ་ཕྱེ་བའི་ལྟེ་བར་ཧྲཱིཿའདབ་མ་རྣམས་ཀྱི་སྟེང་དུ་འཛྲ་ཀྲོ་དྷཱ་སོགས་ཡིག་འབྲུ་གཞན་རྣམས
གཡས་སྐོར་གྱིས་གནས་པ་ཐམས་ཅད་གྱེན་དུ་ལངས་པ་ཁ་དོག་དམར་ནག་འོད་ཟེར་འབར་བའི་རྣམ་པ་ཅན་དང་།ཡུམ་གྱི་ཐུགས་ཀར་ཡང་པདྨ་འདབ་མ་ལྔ་པའི་ལྟེ་བར་ས་བོན་མཾ་དང་འདབ་མ་རྣམས་ལ་རང་སྔགས་ཀྱི་འཕྲེང་བ་ཁ་དོག་སྔོན་པོས་བསྐོར

བར་གསལ་བཏབ་ལ་ལྷའི་ཐུགས་རྒྱུད་བསྐུལ་བའི་སྔགས་བཟླ་བ་ན།ས་བོན་སྔགས་འཕྲེང་དེ་རྣམས་ལས་འོད་ཟེར་ཁ་དོག་སྣ་ལྔ་མཁའ་ཁྱབ་ཏུ་འཕྲོས།ཕྱི་ནང་གསང་བའི་མཆོད་པའི་སྤྲིན་རབ་འབྱམས་སུ་གྱུར་ཏེ་ཕྱོགས་
བཅུའི་སངས་རྒྱས་སྲས་བཅས་མཆོད།བྱིན་རླབས་དང་དངོས་གྲུབ་ཐམས་ཅད་ཡི་དམ་གྱི་ལྷའི་སྐུ་དང་ཡིག་འབྲུ་ཕྱག་མཚན་བདུད་རྩི་དང་འོད་ཟེར་སྣ་ལྔའི་རྣམ་པར་བསྡུས་ཏེ།རང་གི་སྒོ་གསུམ་ལ་ཐིམ་པས།སྒྲིབ་པ་དག།ཚོགས་རྫོགས།དབང་
བཞི་ཐོབ་པར་བསམ་པ་ནི་བདག་དོན་བྱིན་རླབས་བསྡུ་བའི་བཟླས་པ།ཡང་ཐུགས་ཀའི་འོད་ཀྱིས་ཁམས་གསུམ་གྱི་སེམས་ཅན་ཐམས་ཅད་ལ་ཕོག་པས་སྒོ་གསུམ་གྱི་སྡིག་སྒྲིབ་སྦྱངས་ནས་རྡོ་རྗེ་གསུམ་གྱི་ངོ་བོར་སངས་རྒྱས་པར་བྱས།འོད་ཟེར་དེ་
རྣམས་འཁོར་འདས་ཀྱི་དཔལ་འབྱོར་ཡུན་ཚོགས་ཐམས་ཅད་དང་ལྷན་ཅིག་ཏུ་འདུས་ནས་རང་ལ་ཐིམ་པར་བསམ་པ་ནི་གཞན་དོན་འཕྲིན་ལས་ཀྱི་བཟླས་པ།བདག་གཞན་སྣོད་བཅུད་ཐམས་ཅད་སེམས་ཉིད་ཀྱི་རང་རྩལ་དུ་ཐག་བཅད་ནས་ལྷ་སྔགས་ཡེ
ཤེས་ཀྱི་རོལ་པར་བལྟས་ལ་བཟླ་བ་ནི་བདག་གཞན་གཉིས་མེད་ཀྱི་བཟླས་པ་ཞེས་བྱ་ཞིང་།བློས་འཆུན་ན་དམིགས་སྐོར་དེ་གསུམ་པོ་ཕྲུགས་གཅིག་དང་།མི་ནུས་ན་རེ་མོས་ཀྱིས་བྱས་པས་ཆོ་ག་ལ་སྐབས་འགར་སྔགས་འཕྲེང་ལས་འོད་ཟེར་མེ་ལྕེ་
ལྟ་བུ་འཕྲོས་ཏེ་ཆོས་བསྒྲུབ་པའི་འགལ་རྐྱེན་ནད་གདོན་སོགས་ཚར་བཅད་པར་བསམ་པའི་བར་ཆད་སེལ་བའི་བཟླས་པའང་བྱའོ།།གང་ལྟར་ཡང་དེ་ལྟ་བུའི་དམིགས་པའི་རིམ་པ་རྣམས་ལས་ཡིད་གཞན་དུ་མ་ཡེངས་པར་ཧྲཱི་བཛྲ་ཀྲོ་དྷ་ཞེས་སོགས་

བསྙེན་སྔགས་ཡི་གེ་བཅུ་བཞི་པ་ཉིད་གཙོ་བོ་དང་མཇུག་ཏུ་ཡུམ་སྔགས་ཀྱང་ཅི་རིགས་ཏེ་མྱུར་བུལ་ལྷག་ཆད་སོགས་ཀྱི་སྐྱོན་དང་བྲལ་བར་བཟླ་བ་ཡིན་ལ།དེ་ལ་ཡབ་སྔགས་ཀྱི་བཛྲ་ཀྲོ་དྷ་དང་མཧཱ་ཀྲོ་དྷ་གཉིས་གདམག་དང་སྔགས་མགོ་རྒྱུད་ན་ཨོ་དུ་ཡོད
པ་སློབ་དཔོན་པདྨའི་ཞལ་གྱི་མན་ངག་གིས་ས་བོན་ཧྲཱིཿརུ་བསྒྱུར་བ་ཟབ་ཁྱད་ཡིན་པར་གསུངས་སོ།།དེ་ལྟར་སྔགས་བཟླས་པའི་ཚེ་ཐུགས་ཀའི་སྔགས་འཕྲེང་ཕྲ་ཞིང་གསལ་བ་མར་མེ་ལྟར་འབར་བ་ལས་ཀྱང་ལྗགས་ཀྱི་རང་སྒྲ་བུང་བ་ཚང་ཞིག་པ་ལྟར་དིར
དིདེར་སྒྲོག་ཅིང་།ཡུམ་དང་ལྷའི་ཞལ་ཐམས་ཅད་དང་ནམ་མཁར་གང་བའི་སངས་རྒྱས་བྱུང་སེམས་དཔའ་བོ་རྣལ་འབྱོར་མ་ཐམས་ཅད་ཀྱིས་ཀྱང་སྔགས་བཟློས་པར་བསམ་པ་དང་།ལས་དང་པོ་པས་ཐོག་མ་ནས་སྔགས་འཕྲེང་ལ་སེམས་གཏད་ནས་སྔགས
དལ་བུས་བཟླ་ཞིང་།།རྟག་ཏུ་ལྷའི་གསལ་སྣང་དང་རང་ལྷ་དངོས་ཡིན་སྙམ་པའི་ང་རྒྱལ་གྱི་རྩི་དང་མ་བྲལ་བ་ཞིག་དགོས་ལ།ཁྱད་པར་སྔགས་འཕྲེང་སྐོར་རེ་སོང་མཚམས་སུ་སྣང་སྟོང་ལྷ་སྐུའི་ཕ་རྒྱལ་ཤུགས་ཅན་རེ་བྱེད།བླ་མ་དང་ལྷལ་མོས་གུས་དང་།
སེམས་ཅན་ལ་སྙིང་རྗེ་གདུང་བརའང་ངེས་པར་དྲན་པ་གནད་ཆེ་གསུང་ངོ་།།ཐུན་འཇོག་ཁར་སྔགས་ཀྱི་ལྷག་ཆད་ཁ་བསྐང་ཞིང་བྱིན་རླབས་བརྟན་པའི་དོན་དུ་ཨོཾ་པདྨ་སཏྭ་ས་མ་ཡ།ཞེས་སོགས་པདྨ་བཞི་སྦྱོར་རམ།ཨོཾ་པདྨ་ཤྲཱི་ཧེ་རུ་ཀ་ས་མ་ཡ་ཞེས་
སོགས་པདྨ་ཧེ་རུ་ཀའི་ཡིག་བརྒྱ་ལན་གསུམ་བཟླ་ཞིང་།དེའི་ཚེ་རང་གི་སྤྱི་བོར་སྣང་མཐའ་ཞོ་ཁྲོ་གང་རུང་གསལ་བཏབ་པའི་སྐུ་ལས་བདུད་རྩིའི་རྒྱུན་བབས་ཏེ་སྔགས་ཆད་ལྷག་གི་ཉེས་པ་སོགས་སྒྲིབ་པ་སྦྱངས་ཤིང་སྔགས་ཀྱི་བྱིན་རླབས་བརྟན་པར་བྱས་

པའི་མོས་པ་བྱེད་པའང་མན་ངག་གོ།།དེ་ནས་བཀའ་སྲུང་མཆོད་པ་དཀྱུས་བཞིན་ལ།དེ་ལ་རང་གིས་བསྟེན་པའི་སྲུང་མ་གང་ཡིན་ཀྱང་དམིགས་འོག་ཏུ་ཆུད་པས་ཁྱབ་མོད།འོན་ཀྱང་འདི་ཁའི་ཐུན་མོང་མ་ཡིན་པའི་
བཀའ་སྡོད་གིང་ལྔ་གཟའ་གདོང་བེཀྵེ་ལྕམ་དྲལ་གཏེར་སྲུང་བདུད་བཙན་ཀླུ་གསུམ་ཤེལ་གིང་དང་བཅས་པ་རྣམས་ཆེད་གཉེར་གྱིས་གསོལ་ཞིང་མཆོད་པ་ཞིག་གལ་ཆེའོ།།དེ་ནས་ཚོགས་མཆོད་བྱེད་ན་ལོགས་སུ་བསྒྲིགས་པའི་ཆོ་ག་བསྡུས་པ་བདུད་རྩིའི
སྙིང་པོ་ཉིད་སྦྱར་ན་སྐབས་འདི་ལ་རྒྱས་བསྡུས་འཚམ་པར་འགྱུར་བས་དེ་ལ་ཚོགས་རྫས་རྣམས་ཀྱི་བགེགས་བསངས་ཤིང་བསྲེགས་གཏོར་བཀྲུས་གསུམ་གྱིས་ཉེས་སྐྱོན་རྣམས་དག་པར་བྱས་ཏེ་སྟོང་པ་ཉིད་དུ་སྦྱངས།སྟོང་པའི་ངང་ལས་ཨ་ལས་
བྱུང་བའི་ཟླ་བའི་སྣོད་ཐོད་པའི་རྣམ་པ་ཅན་ཡངས་ཤིང་རྒྱ་ཆེ་བའི་ནང་དུ་ཨོཾ་ཨཱཿཧཱུཾ་དཀར་དམར་མཐིང་གསུམ་འོད་དུ་ཞུ་བ་ལས་པཱ་ལ་ལ་སོགས་པའི་ཐབས་ཀྱི་རྫས་རྣམས་ཤ་ལྔའི་རང་བཞིན་གྱི་བཟའ་བཙའ་སྣ་ཚོགས་དང་།མ་ལས་ཉི་མའི་སྣོད
དུ་ཡང་འབྲུ་གསུམ་ལས་མ་ད་ན་ལ་སོགས་པའི་ཤེས་རབ་ཀྱི་རྫས་རྣམས་བདུད་རྩི་ལྔའི་རང་བཞིན་བཏུང་བའི་ཚོགས་སུ་གྱུར་པ་རྣམས་ལས་འདོད་ཡོན་མཆོད་པའི་སྤྲིན་ཕུང་མཐའ་ཀླས་པ་འཕྲོ་བར་བྱིན་གྱིས་བརླབས་ལ་རང་གི་ཐུགས་ཀ་ནས་སྤྲོས་པའི
འོད་ཟེཟེར་གྱིས་རྩ་གསུམ་རྒྱལ་བ་རབ་འབྱམས་ཐམས་ཅད་ནམ་མཁའ་གང་བ་སྤྱན་དྲངས་ཏེ་མདུན་གྱི་ནམ་མཁར་བཞུགས་སུ་གསོལ།དེ་ནས་ཚོགས་ཕུད་བཅད་འབུལ་སོགས་ལ་སྒོ་བསྡུ་དང་ཕྱག་ལེན་མི་འདྲ་བ་མང་ཡང་ཤིན་ཏུ་སྟབས་བདེ་བ་ཞིག

ཞི་བ་ལ་སོགས་རྫས་རྣམས་ནས་ཕུང་བཅད་པ་ཆ་གསུམ་དུ་བགོས་ཏེ་སྣོད་གསུམ་མམ།མ་འབྱོར་ན་གཅིག་གི་ནང་དུ་དབུས་དང་གཡས་གཡོན་གྱི་ཆར་གསུམཚན་དུ་བྱས་ཏེ་རྟེན་གྱི་དྲུང་དུ་བཞག་པའི་མདུན་དུ་མད་ནའི་ཕུད་ཀྱང་བཤམས་ལ།ཕུད་ཚ་དང་པོ་
འདོད་ཡོན་མཆོད་པའི་ལྷ་མོའི་རོལ་པར་སྤྲོས་ཏེ་མཆོད།བར་པད་མ་རྫས་བདུད་རྩི་ལྔའི་རྒྱ་མཚོར་སྤེལ་ཏེ་བཤགས་རྟེན་དུ་འབུལ་ཞིང་ཉམས་ཆག་བཤགས།ཐ་མལ་དགྲ་བགེགས་དགུག་ཅིང་བསྟིམ་ལ།རང་གི་ཐུགས་ཀ་ནས་སྤྲོས་པའི་ཁྲོ་བོ་ཕུར་བུ
དང་རལ་གྱི་ཐོགས་པས་བསྐུལ་ཞི་དྷ་གཏུབ་པའི་ཤ་ཁྲག་རུས་པའི་ཕུང་པོར་མོས་ནས་ལྷའི་ཞལ་དུ་བསྟབ་པས་མཉེས་པར་བྱ་ཞིང་།སྒྲོན་ཚོགས་རྫས་རྣམས་ལས་བསྐང་རྫས་རབ་འབྱམས་ནམ་མཁའ་གང་བར་སྤེལ་ལ།རྩ་གསུམ་བསླང་བ་ཡང་གཏཱས
ངོ།།དེ་ནས་རྣལ་འབྱོར་པའི་ཚོགས་སྐྱིལ་ལས་བར་ཕུད་ཅིག་བཅད་དེ་བཞག་ལ།དམ་ཚིག་གི་རྫས་རྣམས་ལྟེ་བའི་ཐབ་ཁུང་དུ་གཏུམ་མོའི་མེས་བསྲེག་ཤིང་སྦྱངས་པའི་དྭངས་མས་རང་ལྷར་གསལ་བའི་སྐུའི་ནང་དུ་དཔའ་བོ་མཁའ་འགྲོ་ཏིལ་གྱི་གང་བུ་
ལྟར་བཞུགས་པ་རྣམས་མཆོད་པས་ཚིམ་ཞིང་མཉེས་པར་བསམ་སྟེ་ནང་གི་སྦྱིན་སྲེག་གི་ཚུལ་དུ་ལོངས་སྤྱོད་པའི་མཐར།ལྷག་མ་རྣམས་བསྡུས་ཏེ་སྣོད་གཅིག་ཏུ་བཤམས་པའི་ཁར་དམིགས་གནད་དང་ལྡན་པས་ཆང་གི་ཁ་ཕྲུ་བཏབ་ཅིང་།དེའི་སྟེང་དུ་
་སྟཱར་གྱི་ཕུད་ཆ་གསུམ་པ་ནས་གཙང་ལྷག་གི་ཚུལ་དུ་ཅུང་ཟད་དོར་ཡབ་པ་བར་ཕུད་དང་བཅས་བསྣན་ལ་བྱིན་གྱིས་བརླབས།ཡི་དམ་པདྨ་དབང་ཆེན་དྲེགས་པ་ཅན་འདུལ་བའི་དོན་དུ་ལྷག་མགྲོན་གྱི་གཙོ་བོར་བཞེངས་པ་ལ་ལྷག་གཏོར་ལ་དབབྱ་བའི་འབྱུང

པོ་དམ་ཆོག་ཅན་གྱིས་བསྐོར་བའི་མགྲོན་བཀུག་ལ་བསྔོས་ཏེ་གཤེགས་སུ་གསོལ་ཞིང་ལྷག་གཏོང་ཕྱིར་དོར།གཏོར་སྣོད་དེ་ཆང་གིས་བཤབ་པ་ལ་འབྱོ་ཚོམ་བྱུག་ཅི་ངསན་རག་བྲན་ལ་འིརླབས་ནས།བསྟན་མསྨྲ།
དྲངས་ཏེ་བསྔོས་ལ་གཤེགས་སུ་གསོལ་བ་དང་བཤལ་ཆབ་ཕྱི་རོལ་རྒྱང་རིང་དུ་བསྒྱེལ་མོ།།ཚོགས་མཆོད་མི་བྱེད་པར་རྩ་གསུམ་བསྐང་གསོ་བྱེད་པར་སྒྲོ་ན།བཀའ་སྲུང་མཆོད་པའི་མཇུག་ཏུ་བསྐང་རྫས་བྱིན་གྱིས་བརླབས་ཏེ།བསྐང་མགྲོན་སྤྱན།།
དྲངས་ལ།།ཆོས་སྐུ་སྐྱེ་མེད་མའི་བསྐང་བ་ལས་གཞུང་ཆེ་བ་ལས་བྱུང་བ་ལྟར་བྱ་ཞིང་།བཤགས་པ་བྱེད་ན་བསྐང་བའི་རྗེས་སུ་ལས་གཞུང་གི་ཟུར་རྒྱན་ལྟར་རམ།རྒྱལ་བ་དགེ་འདུན་རྒྱ་མཚོས་མཛད་པའི་རྩ་གསུམ་སྤྱི་བཤགས།ཧཱུཾ།བླ་མ་མཆོག་
དང་དཀྱིལ་འཁོར་ལྷ་ཚོགས་དང་།།ཞེས་སོགས་བརྗོད་ཀྱང་མི་འགལ་ཞིང་ཁྱད་ཆེའོ།།གསུམ་པ་མཇུག་གི་རིམ་པ་ནི།མཆོད་གཏོར་ཁ་གསོས་ཏེ་རཾ་ཡཾ་ཁཾ་ཨོཾ་ཨཱཿཧཱུཾ་གིས་བྱིན་གྱིས་བརླབས་ལ་བདག་མདུན་གྱི་ལྷ་ཚོགས་ཐམས་ཅད་ལ་ཐུན་མོང་དུ་དམིགས
ཏེ།ཨོཾ་སརྦ་ཏ་ཐཱ་ག་ཏ་སོགས་ཀྱིས་ཕྱི་མཆོད་ནང་སྨནཱ་རཀ་གཏོར་གསུམ་དང་བཅས་པས་མཆོད་ཅིང་བསྟོད་ལ་བཟོད་གསོལ་དང་ཡིག་བརྒྱ་བརྗོད་དེ་ནོངས་པ་བསལ།མགྲོན་རྣམས་རྟེན་ཡོད་པ་རྣམས་ལ་བརྟན་བཞུགས་དང་།མེད་པ་རྣམས་གཤེགས
སུ་གསོལ་བ་སྤྱི་ལྟར་རམ།ཡེ་ཤེས་པའི་ལྷ་རྣམས་ཛཿཧཱུཾ་བཾ་ཧོཿས་རང་ལ་བསྟིམ་ཞིང་།འཇིག་རྟེན་པ་རྣམས་བཛྲ་མུཿཞེས་པས་གཤེགས་སུ་གསོལ།དེ་ནས་བདག་བསྐྱེད་དམ་ཡེ་དབྱེར་མེད་ཀྱི་ཉེར་བསྡུ་བྱ་བ་ནི་རང་གི་ཐུགས་ཀའི་འོད་ཀྱིས་སྣོད

བཅུད་ཐམས་ཅད་སྦྱངས་ནས་བསྲུང་འཁོར་ལ་ཐིམ།དེ་ཡང་འོག་གི་ཆོས་འབྱུང་གདན་དང་བཅས་པ་ལ་ཐིམ།དེ་རྣམས་ཀྱང་ཡས་རིམ་བཞིན་རང་ཡབ་ཡུམ་ལ་ཐིམ།ཡུམ་ཡབ་ལ།དེ་ཐུགས་སྲོག་ཧྲཱིཿལ།དེའང་གྱེན་རྫོགས་མི་དམིགས་པའི་དབྱིངས་སུ།
ཐིམ་པར་མོས་ལ།མཧཱ་ཤཱུ་ནྱ་ཏའི་སྔགས་བརྗོད་དེ་རང་བྱུང་ཡེ་ཤེས་ཀྱི་རང་ངོ་བསྐྱད།དེའི་ངང་ལས་རྩ་སྔགས་བརྗོད་པས་ཐུན་མཚམས་ཀྱི་ལྷ་རྟ་མགྲིན་དཔའ་བོ་གཅིག་པ་ཕྱི་རོལ་བསྲུང་བའི་འཁོར་ལོ་དང་བཅས་པའི་སྐུར་ལངས་ཏེ།གནས་ལྔར
བྱ་ཁྱུང་གི་ཕྱག་རྒྱ་དང་བཅས་བསྲུང་སྔགས་བསྐོར་བའི་འོད་ཟེར་གྱིས་རྡོ་རྗེའི་གོ་བསྐོན་པར་མོས་ལ་བསྲུང་བ་བྱ།དགེ་བ་རྣམས་ཚིག་དོན་ལྟར་གྱི་སྨོན་བདུན་ཤུགས་དྲག་པོས་བསྒོ་ཞིང་།ནམ་མཁའ་གང་བའི་ལྷ་ཚོགས་རྣམས་རྡོ་རྗེའི་དབྱངས་ཀྱིས
ཤིས་བརྗོད་མཛད་དེ་དགེ་ལེགས་ཀྱི་མཚན་མ་ཕྱོགས་ཀུན་ཏུ་སྤེལ་བར་མོས་ལ་ཤེས་པ་བརྗོད་ཅིང་མེ་ཏོག་གི་ཆར་དབབ་པར་བྱའོ།།དེ་དག་ནི་རྒྱུན་གྱི་ཉམས་ལེན་གྱི་དབང་དུ་བྱས་པའི་བསྒོམ་དོན་གསལ་བྱེད་མདོ་ཙམ་དུ་བཀོད་པ་ཡིན་ལ།ལམ་འཁྱེར
གྱི་གོ་དོན་དང་དམིགས་རིམ་གྱི་ཞི་བ་ཆ་བསྙེན་མཚམས་བྱེད་པའི་ཐོག་མཐའ་བར་གསུམ་གྱི་བྱ་བ་ལ་སོགས་པ་ནི་ལས་བྱང་རྒྱས་པའི་རྣམ་བཤད་སོགས་དང་བླ་མའི་ཕྱག་བཞེས་མན་ངག་ལས་ཀྱང་ཤེས་པར་བྱ་དགོས་སོ།།དེ་ལྟ་བུའི་ཚུལ་གྱིས་ཡི
ད་མ་སྟ་ཁྱད་པར་ཅན་འདིའི་བསྒོམ་བཟླས་སོགས་ཀྱི་ཉམས་ལེན་ལ་ཚུལ་བཞིན་དུ་འབད་པས་ཕྱི་ནང་གི་བདུད་སྡེའི་གཡུལ་ལས་རྣམ་པར་རྒྱལ་ཞིང་།མཆོག་དང་ཐུན་མོང་གི་དངོས་གྲུབ་ཀྱི་དཔལ་ལ་ཅི་འདོད་དུ་དབང་འབྱོར་ཏེ་རང་གཞན་གྱི་དོན་ཕུན་སུམ་

༅ཚོགས་པ་ལྷུན་གྱིས་འགྲུབ་པར་འགྱུར་བ་ཡིན་ནོ།།རྒྱལ་བ་ཀུན་གྱི་མཐུ་སྟོབས་འཕྲིན་ལས་ཀུན།།སྙིགས་དུས་གདོན་བགེགས་འབྱུང་པོ་འདུལ་བའི་ཕྱིར།།དབང་དྲག་ཁྲོ་རྒྱལ་ཆེན་པོར་རྣ་མ་རོལ་པ།།དབང་ཆེན་ཧེ་རུ་ཀ་དེས
བདག་སྦྱོངས་ཤིག།མགོ་ན་ཁྱོད་བསྙེན་ཅིང་སྒོ་གསུམ་ལྷ་དང་སྔགས།།ཡེ་ཤེས་དངོས་པོར་སྒྲུབ་པའི་ཐབས་མཆོག་གི།བསྒོམ་དོན་གསལ་བྱེད་གོ་བདེར་སྦྲེལ་བ་ལ།།ནོངས་པ་མཆིས་ན་བརྩེ་བས་བཟོད་པར་མཛོད།།ཚུལ་འདིར་འབད་པའི་ལེགས་བྱས་ནུས་
མཐུ་ཡིས།།ཕྱི་ནང་བདུད་བཞིའི་དཔུང་ལས་རབ་རྒྱལ་ཏེ།།མཐའ་ཡས་འགྲོ་བའི་ཕན་པ་དེའི་སྲོག་གཅིག་པུ།།བསྟན་པའི་རྒྱལ་མཚན་ཕྱོགས་བཅུར་ཚུགས་པར་ཤོག།ཅེས་བཅོམ་ལྡན་འདས་དཔལ་ཉ་མ་གྲིན་པ་དྨ་དབང་ཆེན་ཡང་གས་པབྲོས་པ་ཡབ་ཡུམ་ལྷན་སྐྱེས་ཀྱི་གྲུབ་ཐབས་བདུངསས
ནིམ་རྒྱལ་གྱི་བསྒོམ་དོན་དམིགས་དྲིམ་གོ་བདེ་བར་བཀོད་པ་བདུད་ལས་རྒྱལ་བའི་རྒྱལ་མཚོན་ཞེས་བྱ་བ་འདི་ནི།ཚུལ་འདི་ཉིད་ལ་དོན་གཉེར་ཅན་གྱི་རྡོ་རྗེའི་མཆེད་གྲོགས་འགའ་ཞིག་གིས་ནན་ཏན་དུ་བསྐུལ་བ་ལ་བརྟེན་ནས།དཔལ་ལྡན་བླ་མ་དམ་པ་རྣམས་ཀྱི་གསུང་གི་བདུད་ཀྱིས་ལེགས་པར་འཚོ་བའི་འཙུན་གཟུགས།འདམ་ཚིག་རྡོ་རྗེས།
གངས་རྫོངས་སའི་ཐིག་ལེ་དབུལ་ལྷ་ལྡན་གྱིས་གནས་སུང་བྱེད་ཟླར་བའི་ཡར་ངོའི་ཆོས་བརྒྱད་སྟོན་པ་བཅོམ་ལྡན་འདས་ཀྱི་བདུད་དཔུང་ཕམ་པར་མཛད་པའི་ཚེ་འཕྲུལ་ཆེན་པོའི་དུས་ཆེས་ཁྱད་པར་ཅན་གྱི་ཉིན་གྲུབ་པར་བྱར་བའི་ཡི་གེ་པ་ནི་བིཥྚ་སུ་ཧྲཱིཿག་གན་བ་དྲི་གྱིས་བགྱིས་པ་འདིས་ཀྱང་དམ་པའི་ཆོས་བསྒྲུབ་པ་ལ་བར་དུ་གཅོད་པའི་དས་
ཕྱོགས་བདུད་སྡེའི་གཡུལ་ལས་རྣལ་པར་རྒྱལ་ཏེ་དོན་གཉིས་སྤྱན་གྱིས་འགྲུབ་པའི་རྒྱུར་གྱུར་ཅིག།།ཛི་ཡ་ཛ་ཡ་བི་ཛ་ཡ་སིདྡྷི་སིདྡྷི་མ་ཧཱ་སིདྡྷི་ཨ་རོཀྵ་ཨཱ་ཡུཿསིདྡྷི་ཕ་ལ་ཧོརྡྷ་



།